## El Consell col·labora amb l’INSS en el control de la incapacitat temporal durant el període 2025 a 2028

*** La finalitat és aconseguir els objectius del Pla d’actuació per a la modernització i millora de la gestió i control de la IT i la racionalització del gasto de la prestació
* La Comunitat Valenciana, igual que la resta de comunitats i l’Ingesa, serà beneficiària d’un crèdit de fins a un màxim de més de 315 milions d’euros pressupostats per l’INSS per a 2025 entre totes
* Cada comunitat autònoma participarà en este crèdit en proporció al nombre d’assegurats amb dret a la prestació d’IT en el sistema de la Seguretat Social
* La liquidació del crèdit s’efectuarà en funció del grau de compliment de la realització de determinades actuacions de gestió i control de la IT, fixades per a cada exercici econòmic**

El Consell ha aprovat el conveni de col·laboració entre la Generalitat, a través de la Conselleria de Sanitat, i el Ministeri d’Inclusió, Seguretat social i Migracions, a través de l’Institut Nacional de la Seguretat Social (INSS) per al control de la incapacitat temporal durant el període 2025 a 2028.

El conveni té com a finalitat establir el marc de col·laboració per a aconseguir els objectius fixats en el Pla d’actuació per a la modernització i millora de la gestió i el control de la incapacitat temporal (IT) i la racionalització del gasto de la prestació durant la vigència d’este conveni (2025 a 2028).

D’esta manera, la Comunitat Valenciana, igual que la resta de comunitats (excloses Navarra i País Basc) i l’Institut Nacional de Gestió Sanitària (Ingesa), serà beneficiària d’un crèdit de fins a un màxim de més de 315 milions d’euros, entre totes, pressupostats per l’INSS per a 2025, destinats a donar cobertura econòmica a estos convenis.

Tot això depén del compliment dels objectius establits en el corresponent Pla anual d’actuacions.

Per als exercicis 2026, 2027 i 2028 el crèdit es troba fixat en el mateix import condicionat a l’aprovació de la Llei de pressupostos generals de l’Estat per a eixe any.

Cada comunitat participarà en este crèdit en proporció al nombre d’assegurats amb dret a la prestació d’IT en el Sistema de la Seguretat Social que tinga de mitjana durant el període entre el mes d’octubre de l’exercici anterior i el mes de setembre de l’exercici al qual corresponga la liquidació.

La liquidació del crèdit s’efectuarà en funció del grau de compliment de la realització de determinades actuacions de gestió i control de la IT, fixades per a cada exercici econòmic.

Cal recordar que l’import que se li va assignar a la Comunitat Valenciana en virtut de l’anterior conveni va ser de 34.066.636 d’euros.

Fecha: 23/12/2024